《琴溪》
宋代·李定

芳草茸茸衬马蹄，两陪宪节过琴溪。东风又属梨花月，膏雨新调燕子泥。

邮舍亭空苍藓合，钓台人去暮云栖。此行不惮驱驰远，千里江山入品题。

作者简介：（1027—1087）宋扬州人，字资深。少受学于王安石。登进士第。为定远尉、秀州判官。对神宗问青苗，极言其便。熙宁八年，出知明州。元丰初，权御史中丞，论苏轼熙宁以来诗文攻击时政，怨谤君父，逮轼赴御史台狱穷治，为当时著名文字狱。后历至户部侍郎，出知青州，谪居滁州。